wickkiey/tamil-wikipedia-markdown huggingface dataset:
# நாகெல் புள்ளி

. ஆரஞ்சுநிற வட்டங்கள், முக்கோணம் ABC இன் வெளிவட்டங்கள். அவை முக்கோணத்தின் பக்கங்களைச் சந்திக்கும் புள்ளிகள் T<sub>A</sub>, T<sub>B</sub>, T<sub>C</sub>. கோட்டுத்துண்டுகள் AT<sub>A</sub>, BT<sub>B</sub>, and CT<sub>C</sub> மூன்றும் சந்திக்கும் புள்ளி ABC முக்கோணத்தின் நாகெல் புள்ளி -*N* (நீலம்)]]  
வடிவவியலில் ஒரு முக்கோணத்தின் **நாகெல் புள்ளி** (*Nagel point*) என்பது அம்முக்கோணத்தின் ஒரு முக்கோண மையம் (ஒரு முக்கோணத்தில் அதன் அமைவிடம் மற்றும் அளவுகளால் மாறுபடாதவகையில் வரையறுக்கப்படும் புள்ளிகள் முக்கோண நடுப்புள்ளிகள்) ஆகும். முக்கோணம் *ABC* இன் வெளிவட்டங்களின் தொடுபுள்ளிகள் *T*<sub>*A*</sub>, *T*<sub>*B*</sub>, *T*<sub>*C*</sub> எனில் *AT*<sub>*A*</sub>, *BT*<sub>*B*</sub>, *CT*<sub>*C*</sub> ஆகிய மூன்று கோட்டுத்துண்டுகளும் முக்கோணத்தின் பிளப்பிகள்) ஆகும். அவை மூன்றும் ஒரு புள்ளியில் சந்திக்கின்றன. அப்புள்ளி முக்கோணத்தின் நாகெல் புள்ளி (*N*) எனப்படுகிறது. 19ஆம் நூற்றாண்டின் ஜெர்மானியக் கணிதவியலாளரான கிறிஸ்டியன் ஹெயின்ரிச் வொன் நாகலைச் (Christian Heinrich von Nagel) சிறப்பிக்கும் விதமாக இப்புள்ளிக்குப் அவரது பெயர் இடப்பட்டுள்ளது.  

வெளிவட்டங்களின் துணையின்றியும் *T*<sub>*A*</sub>, *T*<sub>*B*</sub>, *T*<sub>*C*</sub> புள்ளிகளைக் காணலாம். *A* இலிருந்து முக்கோணத்தின் வரம்பு வழியே முக்கோணத்தின் அரைச்சுற்றளவு தொலைவில் *T*<sub>*A*</sub> புள்ளியும், *B* இலிருந்து முக்கோணத்தின் வரம்பு வழியே முக்கோணத்தின் அரைச்சுற்றளவு தொலைவில் *T*<sub>*B*</sub> புள்ளியும், *C* இலிருந்து முக்கோணத்தின் வரம்பு வழியே முக்கோணத்தின் அரைச்சுற்றளவு தொலைவில் *T*<sub>*C*</sub> புள்ளியும் அமைகின்றன. இதனால் நாகெல் புள்ளியானது **இருசமக்கூறிடப்பட்ட சுற்றளவுப் புள்ளி** (*bisected perimeter point*) எனவும் சில சமயங்களில் அழைக்கப்படுகிறது.,  

## பிற முக்கோண மையங்களுடன் தொடர்பு
நாகெல் புள்ளியானது கெர்கோன் புள்ளியின் ஐசோட்டாமிக் இணையியம் ஆகும். ஒரு முக்கோணத்தின் நாகெல் புள்ளி, நடுக்கோட்டுச்சந்தி, உள்வட்ட மையம் ஆகிய மூன்றும் ஒரே கோட்டின் மீதமைகின்றன. அக்கோடு, "நாகெல் கோடு" எனப்படுகிறது. நடுப்புள்ளி முக்கோணத்தின் நாகெல் புள்ளியாக உள்வட்ட மையம் இருக்கும்.  

## முக்கோட்டு ஆட்கூறுகள்
நாகெல் புள்ளியின் முக்கோட்டு ஆட்கூறுகள் (trilinear coordinates):  
:<math>\csc^2(A/2)\,:\,\csc^2(B/2)\,:\,\csc^2(C/2)</math>  

:::(அல்லது)  

முக்கோணத்தின் பக்க நீளங்கள் *a* = |*BC*|, *b* = |*CA*|, and *c* = |*AB*| எனில்:  
:<math>\frac{b + c - a}{a}\,:\,\frac{c + a - b}{b}\,:\,\frac{a + b - c}{c}.</math>
# நான் சிந்திக்கிறேன், ஆகையால் நான் இருக்கிறேன்


***நான் சிந்திக்கிறேன், ஆகையால் நான் இருக்கிறேன்*** (**, ஒலிப்பெயர்ப்பு: "*கொஜிட்டோ இர்கோ சும்*"; <small>, அல்லது </small>, ; பண்டைய இலத்தீன்: ˈkoːɡitoː ˈɛrɡoː ˈsʊm; அல்லது சிறப்பாக , நான் சிந்தித்துக் கொண்டிருக்கிறேன், ஆகையால் நான் இருக்கிறேன்.) என்பது ரெனே டேக்கார்ட் என்ற மெய்யியலாளரின் மெய்யியல் கருத்துரை ஆகும். "நான்" இருப்பதால் சிந்திக்க முடிகிறது என்ற கூற்றானது ஒருவருடைய இருத்தலை அல்லது தன் இருப்பை அத்தாட்சிப்படுத்துகிறது என்ற இலகுவான அர்த்தத்தை வழங்குகிறது. அல்லது டேக்கார்ட் விபரிப்பதன்படி, "நாம் சந்தேகித்துக் கொண்டே நாம் இருக்கிறோமா என்பதை சந்தேகிக்க முடியாது."  

இக் கருத்துரை எல்லா அறிவின் ஓர் அடிப்படைக்கும் புரிந்துகொள்ளல் வடிவத்தை வழங்கியதால் இது மேற்கத்தைய மெய்யியலில் அடிப்படை மூலக்கூறாகியது. கற்பனை, ஏமாற்றுதல் மற்றும் தவறு போன்ற பொய்யாக ஏனைய அறிவு இருக்கும்போது, ஒருவருடைய சொந்த இருப்பின் உண்மையின் அத்தாட்சியாக தன் இருப்பைப்பற்றியே சந்தேகித்தல் அல்லது சிந்தித்தல் சிறந்த செயல் ஆகும்.  

அறிஞர்களைவிட தன் நாட்டவர்களுக்குச் செல்ல வேண்டும் என்ற நோக்கில் இலத்தீனில் எழுதுவதைத் தவிர்த்து பிரான்சிய மொழியில் அவர் எழுதிய "முறையின் விளக்கவுரை" (1637) என்ற டேக்கார்ட்டின் உண்மையான கூற்றைக் கொண்டுள்ளது. இவர் "Cogito ergo sum" (*கொஜிட்டோ இர்கோ சும்*) என்ற இலத்தீன் கூற்றை "மெய்யியலின் கொள்கைகள்" (1644) என்ற நூலின் பயன்படுத்தினார்.  

ஆங்கிலம் பேசுவோரிடத்தில் இவ்விவாதம் "the cogito ergo sum argument" (*கொஜிட்டோ இர்கோ சும் விவாதம்*) அல்லது சுருக்கமாக "the cogito" (*கொஜிட்டோ*) என பிரபல்யமாக அறியப்படுகிறது.
# கடவுளின் இருப்பு

**கடவுளின் இருப்பு** அல்லது **கடவுளின் இருத்தல்** (*Existence of God*) என்பதற்கெதிரான விவாதங்கள் மெய்யியலாளர்கள், இறையியலாளர்கள், அறிவியலாளர்கள் மற்றும் ஏனையவர்களால் ஆயிரம் ஆண்டுகளாக முன்மொழியப்பட்டு வந்துள்ளது. மெய்யியல் வரையறையில், இவ்விவாதம் அறிவாய்வியல் (இயற்கை, அறிவின் நோக்கம்) ஒழுங்குமுறைகள், உள்ளியம் (இருப்பின் இயற்கை, இருப்பு, உண்மை) என்பவற்றுடன் முதன்மையாக ஈடுபட்டதுடன், பெறுமதிக் கொள்கை, பூரணத்துவக் கருத்துக்கள் கடவுளின் கற்பிதங்களுடன் தொடர்புபட்டது. விவாத இருப்பின் பரந்த வகைகள் மீவியற்பியல், ஏரணம், அனுபவ அறிவு, உள்ளுணர்வுச் சார்பு என வகைப்படுத்தலாம். கடவுளின் இருப்பு மெய்யியல் உற்சாகமாக விவாதத்தில், சமய மெய்யியலில், பரவலர் பண்பாட்டில் விடயப் பொருளாகவுள்ளது.  

மேற்கத்தைய மரபு மெய்யியலின் கடவுளின் இருப்பு பற்றிய உரையாடல் பிளேட்டோ, அரிசுட்டாட்டில் ஆகியோரினால் ஆரம்பமாகியது. இவர்கள் ஆரம்பித்த விவாதமானது தற்போது அண்டவியல் தொடர்பானதாக பகுப்பிடப்பட்டுள்ளது. கடவுளின் இருப்பு பற்றிய ஏனைய விவாதங்கள் முதலாவது உள்ளியம் பற்றிய விவாதத்தை உருவாக்கியவரான புனித அன்ஸ்லம், அண்டவியல் விவாதம் பற்றி (முறையே கலாம் விவாதம் மற்றும் முதலாவது வழி) தங்கள் சொந்த வெளியீட்டை அறிமுகப்படுத்திய இப்னு றுஷ்து மற்றும் தாமஸ் அக்குவைனஸ், அர்த்தமுடைய புலனுணர்வின் அத்தாட்சிக்கு இரக்கமுள்ள கடவுளின் இருப்பு ஏரணத்தின்படி தேவையாகும் என்ற ரெனே டேக்கார்ட், நல்லதின் இருப்பிலிருந்து கடவுளின் இருப்பினைப் பகுத்தறியலாம் என்ற இம்மானுவேல் கண்ட் ஆகியோரால் முன்வைக்கப்பட்டது. கடவுளின் இருப்புக்கு மாற்றுக் கருத்து வைத்த சிநதனையாளர்களாக டேவிட் கியூம், இம்மானுவேல் கண்ட், பிரீட்ரிக் நீட்சே, பெர்ட்ரண்டு ரசல் ஆகியோரைக் குறிப்பிடலாம். தற்கால பண்பாட்டில், கடவுளின் இருப்பு பற்றிய கேள்வி அறிவியலாளர்களான ஸ்டீபன் ஹோக்கிங், பிரான்சிஸ் கொலின்ஸ், ரிச்சர்ட் டாக்கின்சு, ஜோன் லெனொக்ஸ் ஆகியோராலும் மெய்யியலாளர்களான ரிச்சட் சுவின்புரூன், அல்வின் பிளான்டிங்கா, வில்லியம் லான் கிரேக், டானியல் டெனற், எட்வட் பெசர், டேவிட் பென்ட்லி காட் ஆகியோராலும் உரையாடப்பட்டுள்ளது.
# அழுகண்ணி


**அழுகண்ணி** (*drosera burmanni*) என்பது கிடைப்பதற்கு அரிதான ஒரு காயகற்ப மூலிகை ஆகும். இது ஒரு அடி நீளம் வளரும் ஒரு குத்துச் செடி. இம் மூலிகைக்கு வடமொழியில் ருதந்தி என்றும் சாவ்வல்யகரணி என்றும் பெயர் உண்டு. இதன் இலை தடிமனாகவும் வழுவழுப்பாகவும் கடலை இலையினைப் போலவும் இருக்கும். இதன் இலையின் நுனியில் இருந்து பனித்துளி போல் நீர் கசிந்து கொண்டே இருக்கும். அதனால் இந்தச் செடிக்கு அடியில் பூமியில் எப்போதும் ஈரப்பதம் இருக்கும். இந்த நீர் இனிப்புச் சுவை உடையதால் எப்போதும் எறும்பு மொய்த்துக்கொண்டே இருக்கும். இது ஒரு ஜீவ சக்தி உடைய மூலிகை. இது ஒரு பூண்டு வகையைச் சார்ந்தது என்று ஆங்கிலத்தில் கூறுவர். சதுரகிரி மலையில் இம் மூலிகை இருக்கிறது.  

## மருத்துவ குணங்கள்
இதனை முறைப்படி 48 நாட்கள் சாப்பிட்டு வந்தால் நரை, திரை, மூப்பு, பிணி இன்றி நெடுங்காலம் வாழலாம். இக் காயகற்ப மூலிகையை முறைப்படி உண்டுவந்தால் உடலில் வெட்டுப்பட்ட பாகங்களை உடனே இணைக்கும் என்று சித்தர் பாடல்கள் குறிப்பிடுகின்றன.
# தொழுகண்ணி


**தொழுகண்ணி** ( Desmodium gyrans, Telegraph Plant, Semaphore plant or dancing grass ) என்பது கிடைப்பதற்கு அரிதான ஒரு காயகற்ப மூலிகை ஆகும். இதன் இலை பார்ப்பதற்குச் சனப்ப இலை போல இருக்கும், இதைத் தொட்ட உடன் பக்க இலையுடன் இலை சேர்ந்து கைகூப்புவது போல் இருக்கும். ஒரு முழ நீளம் வரை வளரும், அந்தி மல்லிச் செடியின் தோற்றத்தை ஒத்து இருக்கும்.  
சூரியன் உச்சியில் இருக்கும் போது இலைகள் சேர்ந்து பிரிவது மிக வேகமாக இருக்கும். சூரியனின் சக்தி இதற்கு அதிக ஆற்றல் அளிப்பதனாலேயே இது நிகழ்கிறது. சதுரகிரி மலையில் இம் மூலிகை இருக்கிறது.  

## மருத்துவ குணங்கள்
அழுகண்ணி போலவே இக் காயகற்ப மூலிகையையும் முறைப்படி உண்டுவந்தால் உடலில் வெட்டுப்பட்ட பாகங்களை உடனே இணைக்கும் என்று சித்தர் பாடல்கள் குறிப்பிடுகின்றன.
# கடிதப் புதினம்



**கடிதப் புதினம்** அல்லது **கடித நாவல்** என்பது ஒரு வகை உரைநடை இலக்கியம் ஆகும்.  

கதாபாத்திரங்களுக்கு இடையேயான தொடர்ச்சியான கடிதங்கள் மூலமாக கதையை நகர்த்திச் செல்வது இவ்வகை இலக்கியம் ஆகும். கடிதப் புதினங்களில் பெரும்பாலும் கடிதங்கள் பயன்படுத்தப்பட்டாலும் சில சமயங்களில் நாட்குறிப்புப் பதிவுகள், செய்தித்தாள் குறிப்புகள் போன்றவையும் பயன்படுத்தப்படும். புதின வகைகளில் முதன் முதலில் உருவாக்கப்பட்டவைகளில் கடிதப் புதினமும் ஒரு வகை ஆகும். பத்தொன்பதாம் நூற்றாண்டு வரை இவ்வகை இலக்கியங்கள் புகழ்வாய்ந்தவையாக திகழ்ந்தன. எசுப்பானிய மொழியில் எழுதப்பட்ட "'பிரிசன் ஆப் லவ்"' என்ற புதினம் முதன் முதலில் எழுதப்பட்ட கடிதப் புதினமாகும்.  

## வகைகள்
கடிதப் புதினங்கள் கதாபாத்திரங்களின் எண்ணிக்கையைப் பொறுத்து வகைப்படுத்தப்படுகின்றன. ஒரே கதாபாத்திரம் எழுதும் கடிதங்களைக் கொண்ட புதினம், இரு கதாபாத்திரங்கள் இடையேயான கடிதப் போக்குவரத்துகளைக் கொண்ட புதினம், இரண்டுக்கு மேற்பட்ட கதாபாத்திரங்கள் இடையேயான கடிதங்களின் மூலமான கதையைக் கொண்ட புதினங்கள் என்று வகைப்படுத்தப்படுகின்றன.
# ஐதராபாத் ஸ்டேட் வங்கி


**ஐதராபாத் ஸ்டேட் வங்கி** அல்லது **ஸ்டேட் பேங்க் ஆப் ஐதராபாத்** என்பது இந்தியாவில் செயல்பட்டுவரும் 27 பொதுத்துறை வங்கிகளில் ஒன்றாகும். இவ்வங்கி 1941 ஆம் ஆண்டில், ஐதராபாத்தின் அப்போதைய அரசரான மிர் உஸ்மான் அலி கான் என்பவரால் உருவாக்கப்பட்டது. ஒருங்கிணைந்த இந்தியாவை உருவாக்குவதற்காக 1948 ஆவது ஆண்டில் மேற்கோள்ளப்பட்ட போலோ நடவடிக்கையின் மூலம் ஐதராபாத் மாநிலம் இந்தியாவுடன் ஒருங்கிணைக்கப்பட்ட ஒரு பகுதி ஆனது. 1950ஆம் ஆண்டு சுமார் 50 கிளைகளுடன் ஐதராபாத்தில் மட்டும் செயல்பட்ட இவ்வங்கி, படிப்படியாக மற்ற மாநிலங்களிலும் தொடங்கப்பட்டது. 1956 ஆம் ஆண்டு முதல் பாரத ஸ்டேட் வங்கியின் துணை வங்கியாகச் செயல்பட்டு வருகிறது. இந்த வங்கியின் தலைமை ஐதராபாதில் உள்ளது. இந்திய முழுவதும் 1700 கிளைகளும் 12800 ஊழியர்களும் பணி புரிகின்றனர். தெலுங்கனா மாநிலத்தின் (650 கிளைகள்) தலைமை வங்கியாளராக இந்த வங்கி திகழ்கின்றது.  

## சேவைகள்
இவ்வங்கி சேமிப்பு கணக்குகள் மட்டுமின்றி, இணைய வழி பரிவர்த்தனைகளும் தனது வாடிக்கையாளர்களுக்கு வழங்கி வருகிறது  
## ஒன்றிணைப்பு
2016 ஆம் ஆண்டில், ஐதராபாத் ஸ்டேட் வங்கி உள்ளிட்ட ஐந்து பொதுத்துறை வங்கிகளான பிகானீர் மற்றும் ஜெய்ப்பூர் ஸ்டேட் வங்கி, ஐதராபாத் ஸ்டேட் வங்கி, பாட்டியாலா ஸ்டேட் வங்கி, திருவாங்கூர் ஸ்டேட் வங்கி, மைசூர் ஸ்டேட் வங்கி ஆகிய வங்கிகள், பாரத ஸ்டேட் வங்கியுடன் ஒன்றிணைக்க திட்டமிடப்பட்டது, இதற்கு இந்திய அரசு 2017 பிப்ரவரி 15 ஆம் தேதி ஒப்புதல் அளித்தது. இறுதியாக 2017 மார்ச் 31 அன்று பாரத ஸ்டேட் வங்கியுடன் இணைக்கப்பட்டன.
# நடுவர் தீர்ப்பாயம்

**நடுவர் தீர்ப்பாயம்** (Tribunal) என்பது இருதரப்பினருக்கு இடையேயான பூசல்களை தீர்க்க அமைக்கப்படும் ஒரு அமைப்பு ஆகும்.  

| title = Oxford Companion to Law  
| place =  
| publisher = ஒக்ஸ்போர்ட் பல்கலைக்கழகப் பதிப்பகம்  
| year = 1980  
| volume =  
| edition =  
| pages = 1239  
| url = http://books.google.com/?id=4GgYAAAAIAAJ  
| doi =  
| id =  
| isbn =0-19-866110-X }}</ref> இதில் இரு தரப்பினரும் கலந்து நடுவராக ஒருவரையோ அல்லது இருவரையோ பூசல்களை தீர்க்க நியமிக்கலாம். இருவர் நியமிக்கப்படும் பட்சத்தில் நடுவராக நியமிக்கப்படும் இருவரும் கூடி மூன்றாவதாக ஒருவரை அவைத்தலைவராக நியமிக்கலாம். ஆனால் இருதரப்பினருக்கும் எத்தனை பேரினை வேண்டுமானாலும் நியமிக்க முழு சுதந்திரம் உண்டு. சில சட்ட முறைமைகளில் ஒப்பந்தங்களில் இருக்கும் நடுவர் தீர்பாய சரத்துக்கள் இரு நடுவர்களை நியமிக்க கூறும்பட்சத்தில் மூன்றாவது நபர் மேற்கூறியவாறு நியமிக்கப்படவேண்டும் என்பது பொதுவாகவே அனுமநிக்கபடும் ஒன்றாகும்.  

## நியமனம்
### அவைத்தலைவர் மற்றும் நடுவர்
### நடுவர் வழக்கறிஞர்
## நீக்கம்
### பதவி விலகல்
### இறப்பு
### வெற்றிடம் நிரப்புதல்

## சம்பளம் மற்றும் செலவுகள்
பொதுவாக நடுவர் தீர்ப்பாயங்களில் அதற்கான செலவுகளை இருதரப்பினரும் சரி சமமாக பங்கிட்டு கொள்வர். மேலும் இது அவர்கள் இருவரும் தங்களுக்கு இடையில் ஏற்படுத்திக்கொண்ட ஒப்பந்தத்தின் அடிப்படையில் தான் முடிவாகும். ஒப்பந்தத்தில் குறிக்கப்படாத பட்சத்தில் மேற்கூறியது போல் இரு தரப்பினரும் சரி சமமாக பங்கிட்டுகொள்வர். ஆயினும் நடுவர் தீர்ப்பாயம் வழங்கும் தீர்ப்பில் யார் இந்த செலவுகளை ஏற்கவேண்டும் என்று கூறும்பட்சத்தில் அவர் அதனை முழுமையாக ஏற்கவேண்டும்.  

## வழக்குகளில் இருந்து பாதுகாப்பு
## அதிகார எல்லை
## வழக்கு விசாரணை
## பணிகள்
### நடைமுறைகள்
### மேல்முறையீடு

## தனிச்சிறப்பு நடுவர் தீர்பாய நிலையங்கள்
# பிராக்கன் குகை



**பிராக்கன் குகை** (Bracken Cave) என்பது அமெரிக்காவின் டெக்சாஸ் மாகாணத்தில் இருக்கும் ஒரு குகையாகும். இதுதான் உலகின் மிகப்பெரிய வௌவால் குகையாகும். இக்குகை 100 அடி அகலம் உள்ள பிறைவடிவ குகையாகும்.  

இந்தக் குகையில் இரண்டு கோடி வௌவால் உள்ளன. இந்தக் குகைக்குப் போனால் வௌவால் குட்டிகளைக் குவியல்குவியலாகப் பார்க்கலாம். ஐம்பதாயிரம் குட்டி வௌவால்கள் உள்ளன.  

## வௌவால்களின் புகலிடம்
இக்குகைக்கு மார்ச், ஏப்ரல் மாதங்களில் 20,000,000 வெளவால்கள் மெக்சிக்கோவிலிருந்து குட்டிகளைப் பெற்றெடுக்க கிட்டத்தட்ட 1,000 மைல்கள் பறந்து வருகின்றன.  

## நன்மைகள்
இரவில் வௌவால்கள் உணவுக்காகப் பல டன் பூச்சிகளை உண்கின்றன. பருத்தியை பாதிக்கும் பூச்சிகள் அழிவதால், தென்மத்திய டெக்சாஸ் பகுதியில் உள்ள பருத்தி விவசாயிகளுக்கு ஓர் ஆண்டில் ஏறத்தாழ 740,000 டாலர்கள் மிச்சமாகிறது.
# ராஜே சுல்தான்பூர்



**ராஜே சுல்தான்பூர்** (இந்தி: राजे सुल्तानपुर, உருது: گۋڙکھ پور)) நேபாள எல்லைக்கு அருகே இந்தியாவின் உத்தரப் பிரதேச மாநிலத்தின் கிழக்கு பகுதியில் உள்ள ஒரு நகரம் ஆகும். இது அம்பேத்கர் நகர் மாவட்டத்தின் பைசாபாத் பிரிவின் நிர்வாக தலைமையகமாக உள்ளது.  

ராஜே சுல்தான்பூர் ஒரு பிரபலமான மத மையமான நகரம். பெளத்த, இந்து, சமண, சீக்கிய துறவிகளின் இருப்பிடமாகவும் இடைக்கால துறவி Bharme பாபா பெயரில் உள்ளது. ராஜே சுல்தான்பூர் இன்னும் நாத் பிரிவை இருக்கை ஆகும். நகரில் வரலாற்றுச் புத்த தளங்கள் மற்றும் பாண்டே பிரஸ், இந்து மதம் மத நூல்கள் ஒரு பதிப்பாளரிடம் வீட்டில் ஆகிறது.  

இருபதாம் நூற்றாண்டில், ராஜே சுல்தான்பூர் இந்திய சுதந்திர இயக்கத்தின் ஒரு மைய புள்ளியாக இருந்தது.
# பத்து பிரண்டாம்


**பத்து பிரண்டாம்** (ஆங்கிலம், மலாய் மொழி: *Batu Berendam*, **பத்து பெரெண்டாம்**) என்பது மலேசியா, மலாக்கா, மலாக்கா தெங்ஙா மாவட்டத்தில் உள்ள ஒரு நகரம் ஆகும். மலாக்கா நகரில் இருந்தும், டுரியான் துங்கல் சிறுநகரில் இருந்தும் 10 கி.மீ., தொலைவில் இருக்கிறது.  

பத்து பிரண்டாம் புறநகர் பகுதிக்கு அருகில் மாலிம் ஜெயா, செங் ஆகிய ஊர்கள் உள்ளன. இங்கு ஒரு விமான நிலையம் உள்ளது.  
1952-ஆம் ஆண்டில் உருவாக்கப்பட்ட பத்து பிரண்டாம் விமான நிலையம், இப்போது மலாக்கா அனைத்துலக விமான நிலையம் என தகுதி உயர்வு பெற்றுள்ளது. இந்த நிலையம் மலாக்கா, வட ஜொகூர் பகுதிகளில் வாழும் மக்களுக்கு விமானச் சேவை வசதிகளை வழங்கி வருகிறது.  

புதிய விமானத் தளம் உருவாக்கும் பணிகள் 2006 ஏப்ரல் மாதம் தொடங்கின. மூன்றாண்டுகளுக்குப் பின்னர், 2009 மே மாதம் திறப்பு விழா கண்டது, மலேசியப் பிரதமர் நஜீப் துன் ரசாக் புதிய விமான நிலையத்தைத் திறந்து வைத்தார். கட்டுவதற்கு 131 மில்லியன் ரிங்கிட் செலவானது. இந்த நிலையத்தின் மொத்தப் பரப்பளவு 141 ஏக்கர்.  

## மலேசிய வரலாற்றில் பத்து பிரண்டாம் விமான நிலையம்

மலேசிய வரலாற்றில் இந்த விமான நிலையம் முக்கியத்துவம் வாய்ந்தது. 1956 பிப்ரவரி மாதம் 20-ஆம் தேதி, பிரித்தானிய அரசாங்கத்திடம் இருந்து சுதந்திரம் பெற்று, லண்டனில் இருந்து திரும்பி வந்த பிரதமர் துங்கு அப்துல் ரஹ்மான், இந்த பத்து பிரண்டாம் விமான நிலையத்தில்தான் தரையிறங்கினார். பின்னர், மலாக்கா நகருக்குச் சென்று பண்டார் ஹீலிர் பிரதான திடலில் சுதந்திரச் செய்தியை அறிவித்தார்.  

அண்மைய காலங்களில் பத்து பிரண்டாம் மிகத் துரிதமாக வளர்ச்சி கண்டு வருகிறது. இதன் சுற்று வட்டாரத்தில் நிறைய தொழிற்சாலைகளும் தொழிற்பேட்டைகளும் உருவாகியுள்ளன. 1942-இல் ஜப்பானியர்களால் உடைக்கப்பட்ட மலாக்கா - தம்பின் தொடர்வண்டி தண்டவாளங்களின் சிதைவு பாகங்களை, பத்து பிரண்டாம் கிராமப் புறங்களில் இன்னும் பார்க்க முடியும்.  

## தட்பவெப்ப நிலை

<div>  

</div>  

## பத்து பிரண்டாம் அமைவிடம்
# மிண்டனாவோ


**மின்டனாவ்** (*Mindanao*, ) பிலிப்பீன்சின் இரண்டாவது மிகப்பெரியதும் தெற்குக் கோடியில் உள்ளதுமான முதன்மைத் தீவாகும். இத்தீவுடன் அருகிலுள்ள சிறு தீவுகளும் இணைந்த மின்டனாவ் தீவுக்கூட்டம் நாட்டிலிலுள்ள மூன்று தீவுக் கூட்டங்களில் (மற்றவை லூசோன், விசாயசு) ஒன்றாகும். மின்டனாவில் உள்ள மிகப்பெரிய நகரம் தவாவ் நகரமாகும். 2010 மக்கள்தொகை கணக்கெடுப்பின்படி தீவின் மக்கள்தொகை மட்டும் 20,281,545 ஆகும்; மின்டனாவ் தீவுக்கூட்டத்தின் மக்கள்தொகை 21,968,174 ஆகும்.  

## மேற்சான்றுகள்

## வெளியிணைப்புகள்

- information on conflict affected area
- Violent Conflicts and Displacement in Central Mindanao: Challenges for recovery and development
- Moro Friends Community
- The Catalyst for Countryside Development
- Mindanao News
- Online Mindanao
- Taboan Mindanao
# இரண்டாம் பூதுகன்


**இரண்டாம் சத்தியவாக்கிய கொங்கணிபன்மர் பெருமானடி பூதுகன்** (938-961 ) என்பவன் மேற்கு கங்க மரபைச்சேர்ந்த மன்னன் ஆவான் . இவனுக்கு முன்னிருந்த மன்னனான மூன்றாம் இராசமல்லன் இவனது அண்ணன் ஆவான். இவனைத் தூக்கி எறிந்துவிட்டு ஆட்சியைக் இரண்டாம் பூதுகன் கைப்பற்றினான்.  
## இராஷ்டிரகூடர்கள்
இரண்டாம் பூதுகன் தன் அண்ணனிடமிருந்து சிம்மாசனத்தைக் கைப்பற்ற இராஷ்டிரகூடர் மன்னனான மூன்றாம் **அமோகவர்சன்** உதவியைநாடி அவன் உதவியுடன் ஆட்சியைக் கைப்பற்றினான். இதனால் இராஷ்டிரகூடர்களுடன் நல் உறவு உண்டானது.  

மேலும் இரண்டாம் பூதுகன் தனது மகள் ரேவகண்ணிமதியை மூன்றாம் அமோகவர்சனுக்கு திருமணம் செய்வித்து உறவைப் பலமாக்கிக்கொண்டான்.  

## தக்கோலப் போர்

கி.பி.949-இல் நடந்த தக்கோலப் போரில் இராஷ்டிரக்கூடர்களுக்கும் சோழர்களுக்கும் நடந்த போரில் இராஷ்டிரகூடர்களுக்கு ஆதரவாக இரண்டாம் பூதுகனும் தன்படைகளுடன் போருக்குச் சென்று நஞ்சு தோய்ந்த அம்பினால் சோழ இளவரசன் இராஜதித்யனைக் கொன்றான். இதனால் சோழர் படை தோல்வியுற்றது.  

Dr. Suryanath U. Kamat, Concise history of Karnataka, 2001, MCC, Bangalore (Reprint 2002)
# மரியாதைத் தலைப்பு

**மரியாதைத் தலைப்பு** அல்லது **மரியாதை அடைமொழி** என்பது ஒருவரை அழைக்கும் போது அவரது பெயருடன் அடைமொழியாகப் பயன்படுத்தும் மரியாதை தரும் சொல் ஆகும். ஏனைய மொழிகளுக்குச் சமாந்தரமாக தமிழில் பல மரியாதைத் தலைப்புகளைக் காணலாம். *எ.கா.*: *திரு*, *திருமதி*, *செல்வி*, *வணக்கத்துக்குரிய* இவை ஒருவரின் தொழில்சார் அடைமொழியாக அல்லாமல் சமூகம் சார் அடைமொழியாகக் காணப்படுகின்றது.  

## பொதுவான மரியாதைத் தலைப்புகள்
- **திரு**: திருமணமான ஆணைக் குறிக்கும் மற்றும் 18 வயது நிரம்பிய ஆணையும் குறிக்கும்.திருவாளர் என்பதன் சுருக்கம்.
- **திருமதி**: திருமணமான பெண்ணைக் குறிக்கும், திருவாட்டி என்பதன் சுருக்கம்.
- **திருமிகு**: திருமணமான ஆண்,பெண் இருவரையும் குறிக்கும்.
- **செல்வி**: திருமணம் ஆகாத பெண்னைக் குறிக்கும்.
- **செல்வன்**:18 வயதுக்கு குறைவான ஆணைக் குறிக்கும்.
பெரும்பாலும் படித்துக்கொண்டிருக்கும் மாணவர்களுக்கு பயன்படுகிறது.  

## மதம் சார் மரியாதைத் தலைப்புகள்
- சங்கைக்குரிய:
- வணக்கத்துக்குரிய:
- போற்றுதலுக்குரிய:
- அருட்திரு:
- தவத்திரு:
- சுவாமி:
- சிவத்திரு:
- யதிராஜர்:

### முஸ்லிம்கள்
- ஹாஜி - ஹஜ் செய்தவர்களை அழைப்பதற்காக
- ஜனாப் - வயதானவர்களின் பெயருக்கு முன்பு, ஹாஜி ஜனாப் என்றும் சேர்த்து அழைக்கிறார்கள்
- மர்ஹும் - இறந்தவர்களின் பெயருக்கு முன்பு.

## இறந்தவர்களை குறிக்கும் மரியாதைத் தலைப்பு
- தெய்வத்திரு:
- அமரர்:

## கல்விசார் மரியாதைத் தலைப்புகள்
- பண்டிதர்
- புலவர்:
- பெரும்புலவர்:
- வித்துவான்:
- பேராசிரியர்:
- முனைவர்:

## அரசியல் அல்லது பதவிசார் மரியாதைத் தலைப்புகள்
- *நீதியரசர்*
- *மாண்புமிகு*, *மேதகு* *அதிமேதகு* - "அதி மேன்மை தகுந்த" என்பது இதன் விரிவு ஆகும். இதனை அந்நாட்டு சனாதிபதியை அழைக்க அவரின் பெயருக்கு முன்னால் இட்டு அழைப்பதுண்டு.
- தமிழகத்தில் மாகராட்சியின் மேயர்கள் "வணக்கத்திற்குரிய" என்னும் மதிப்புச்சொல்லால் அழைக்கப்பட்டனர் தற்போதைய அரசாணையின் வாயிலாக மாண்புமிகு என்று அழைக்கப்பெறுகின்றனர்.

## அமைப்புகள் சார் மரியாதைத் தலைப்புகள்
- அரிமா: அரிமா அமைப்பின் உறுப்பினர்கள் தம்மைக் குறிப்பிடும் போது.
# மாத்தூர் ஊராட்சி (திருச்சிராப்பள்ளி)



**மாத்தூர் ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள மணிகண்டம் வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1560 ஆகும். இவர்களில் பெண்கள் 782 பேரும் ஆண்கள் 778 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. பொன்னம்பாளையம்பட்டி
1. நாயக்கர் தெரு
1. கள்ளத்தெரு
1. சன்னாசிப்பட்டி
1. மாத்தூர்
# முதலாம் இராசமல்லன்


**முதலாம் இராசமல்லன்** (816–843) என்பவன் மேற்குக் கங்க மரபைச் சேர்நத மன்னனாவான்  

## கங்க நாட்டின் நிலை
இவனுக்கு முன்னிருந்த இரண்டாம் சிவமாறன் சிறைப்பட்டிருந்த காலத்திலேயே கங்கநாடு இராட்டிரக்கூட மன்னர்களால் பிடிக்கப்பட்டிருந்தது. இந்நிலையில் கங்கர்களுக்கு ஆதரவாக இருந்த நுளம்பர்கள் விலகி, இராட்டிரகூடர்களின் ஆதரவுடன் மேலும் சில கங்க நாட்டு பகுதிகளைப் பெற்று தங்கள் நுளம்பப்பாடியுடன் இணைத்துக் கொண்டனர்.  

## நுளம்பர்களுடன் உறவு
நுளம்பர்களுடன் நல்லுறவை விரும்பிய இராசமல்லன் நுளம்பாதிராசனின்  
தங்கையை மணந்தான். தன் மகள் ஜெயபீயை போலால்சோர நுளம்பனுக்கு  
மணம் முடித்தான்.  

தகடூர் வரலாறும் பண்பாடும் இரா.இராமகிருட்டிணன். பக்.181
# கிளிமானூர்


கிளிமானூர் என்னும் ஊர், கேரளத்தின் திருவனந்தபுரம் மாவட்டத்தில் உள்ளது. இது திருவனந்தபுரத்தில் இருந்து 36 கி.மீ. வடக்கில் அமைந்துள்ளது. அங்கமாலி முதல் திருவனந்தபுரம் வரை செல்கின்ற எம். சி. ரோடு கிளிமானூரைக் கடக்கிறது.  

## இங்கு பிறந்தவர்கள்
- ராஜா இரவிவர்மா
# வினோத் ரெயினா


**வினோத் ரெயினா** (*Vinod Raina*, இறப்பு: செப்டம்பர் 12, 2013) ஓர் இந்தியக் கல்வியாளர். இவர் கல்வி உரிமை சட்டம் இயற்றுவதில் ஓர் உறுப்பினராக இருந்தார்.  

## வாழ்க்கை
இவர் தில்லிப் பல்கலைக்கழகத்தில் இயற்பியல் பயன்று பின் அங்கு 10 ஆண்டுகள் பேராசிரியராகப் பணியைத் தொடர்ந்தார். பின் பணியைத் துறந்து இந்தியாவில் கல்வியில் சீர்திருத்தங்களை மேற்கொண்டார். அவர் பாரத் கியான் விஞ்ஞான் சமிதி, அகில இந்திய மக்கள் அறிவியல் வலையமைப்பு ஆகியவற்றின் நிர்வாக குழு உறுப்பினராக இருந்தார். இவர் போபால் விசவாய்வுக்கசிவு பேரிடர் பாதிக்கப்பட்டவர்களின் நீதிக்காகப் பணியாற்றியுள்ளார்.  

## கல்வி உரிமை சட்டம்
இவர்கள் தான் படிக்கவேண்டும் இவர்கள் படிக்கக் கூடாது என்று இருந்த தேசத்தில், கல்வி என்பது ஒவ்வொருவரின் உரிமை அந்த உரிமை மக்களுக்கு கிடைக்கவேண்டும் என்பதற்காக அமைக்கப்பட்ட *அனைவருக்கும் இலவசக் கல்வி உரிமைச் சட்டத்தின் வரைவு திட்டத்தில் அதற்கு அடித்தளமிட்டவர். மேலும் அறிவியல் என்பது அனைவருக்கும் கிடைக்க வேண்டும் என்று நோக்கத்தோடு மக்கள் அறிவியல் இயக்கத்தின் முன்னோடியாகச் செயல்பட்டவர். எளிய மக்களுக்கும் கல்வி கிடைக்கவேண்டும் அதற்காக முழு நேரத்தையும் செலவிட்டார்.*  

மேலும், கல்விக்காகப் பணி செய்து வருகின்ற ஏக்லவ்யா மற்றும் பாரத் கியான் விஞ்ஞான் சமிதி அமைப்புகளைத் தோற்றுவித்தவர்களில் இவரும் ஒருவர். கல்வியைக் கடைசி மனிதனும் பெற வேண்டும் என்ற நோக்கில் உருவாக்கப்பட்ட நிறுவனங்களாகும்.  

## இறப்பு
அவர் செப்டம்பர் 12, 2013 அன்று புற்றுநோயால் இறந்தார்.  

## விருதுகள்
- ஆய்வாளர் - ஹோமி பாபா
- ஆய்வாளர் - நேரு நினைவுக் கூடம் மற்றும் நூலகம், புது தில்லி
- மதிப்புறு ஆய்வாளர் - இந்திய அறிவியல் எழுத்தாளர்கள் சங்கம்.
- ஆசிய தலைமைத்துராய்வாளர் - 2002 (ஜப்பான்).
- டாக்டர் ரெய்னா உலக சமூக பேரவையின் சர்வதேச கவுன்சில் உறுப்பினராக இருக்கிறார்.

## புத்தகங்கள்
- Making Sense of Community Participation, Community Participation and Empowerment in Primary Education
# தேசிய நெடுஞ்சாலை 1எ (இந்தியா)


**'தேசிய நெடுஞ்சாலை 1எ** (1A) ஆனது தேசிய நெடுஞ்சாலை 44 ஆக மாற்றப்பட்டுள்ளது. ஜம்மு மற்றும் காஷ்மீர் பகுதியை இணைக்கும் வட இந்தியாவில் உள்ள ஒரு தேசிய நெடுஞ்சாலையாகும். இது ஜம்மு காஷ்மீரின் வடக்கில் உள்ள காந்தர்பல் மாவட்டத்தின் உள்ள ஊரி நகரத்தையும், பஞ்சாப் மாநிலத்தில் உள்ள ஜலந்தர் நகரத்தையும் இணைக்கிறது. இச்சாலையின் மொத்த நீளம் 663 கிலோமீட்டர்(412 மைல்கள்) ஆகும். இந்த சாலையில் ஜனவரி, மற்றும் பிப்ரவரி மாதங்களில் கடும் பனிப்பொழிவு ஏற்படுவதால் சில நாட்கள் மூடப்படும்.  

## இதனையும் காண்க
- ஜவகர் குகை
- செனானி-நஷ்ரி சுரங்கச்சாலை
- பனிஹால்-காசிகுண்ட் சுரங்கச்சாலை
- பீர் பாஞ்சால் சுரங்க இருப்புப்பாதை
- ஜம்மு-பாரமுல்லா இருப்புப் பாதை
- சோஜி லா சுரங்கச்சாலை
## மேற்கோள்
# ஆமைப் புறா


**ஆமைப் புறா** ("turtle dove" அல்லது "mourning dove" (**புலம்பும் புறா**); *Zenaida macroura*) என்பது வடஅமெரிக்கக் கண்டத்தில் காணப்படும் புறா வகையாகும். இதற்குப் புலம்பும் புறா, கரோலினா புறா, மழை புறா எனப் பல பெயர்கள் உண்டு. வட அமெரிக்காவில் அதிகம் காணப்படும் பறவை இதுவாகும். பொழுதுபோக்குக்காகவும் இறைச்சிக்காகவும் அதிகமாக வேட்டையாடப்படும் பறவையும் இதுவே. மித வெப்பமான பகுதிகளில் ஆண்டுக்கு ஆறு குஞ்சுகளை ஈனும் திறனுடையது இது. மணிக்கு 88 கி.மீ வேகத்தில் பறக்கும் திறனுடைய பறவை இதுவாகும்.  

இப்பறவை வெளிர் சாம்பலாகவும் பழுப்பாகவும் இருக்கும். ஆண் பெண் பறவைகள் பார்க்க ஒரே மாதிரி இருக்கும். இவை விதைகளை உண்ணும் பறவையாகும், குஞ்சுகளுக்குப் பெற்றோர்ப் புறாக்கள் பயிர்ப் பாலை உணவாகக் கொடுக்கின்றன.  

இப்பறவைகள் ஊஉ ஊஉ என்று துக்கம் அனுசரிப்பது போல் சத்தமிடுவதால் புலம்பும் பறவைகள் என அழைக்கப்படுகின்றன. பழங்கால ரோமப் புலவர் வெர்சில் கூறிய சிறு செய்யுளை அடிப்படையாகக் கொண்டு இப்பெயர் சூட்டப்பட்டிருக்கலாம் என்றும் கருதப்படுகிறது.  

## வகைபாட்டியல்
இவை காது புறாவுடனும் (Zenaida auriculata) சொகோரோ தீவு சொகோரோ புறாவுடனும் (Zenaida graysoni) நெருங்கியவை. இவை மூன்றும் Zenaida பேரினத்தை சார்ந்தவை என குறிக்கப்பட்டுள்ளன.. இவை புளோரிடா கீ-க்கு அண்மையில் குடிபுகுந்துள்ளன. இதே போன்ற பெயருடைய புறா (கழுத்துப்பட்டை புலம்பும் புறா) ஆப்பிரிக்காவிலும் காணப்படுவதால் . இவை கரீபியன் கடலின் தீவுக்கூட்டமான பெரும் ஆன்டில்லெசு, ஐக்கிய அமெரிக்கா, தெற்கு கனடா, மெக்சிக்கோவின் பெரும் பகுதிகளில் வசிக்கிறது. கனடாவில் கோடை காலத்திலும் தென் நடு அமெரிக்க பகுதியில் குளிர்காலத்திலும் இப்பறவைகளை காணலாம். வட கனடாவிலும் அலாசுக்காவிலும் சில முறை இப்பறவைகளை காணமுடியும் மற்றும் தென் அமெரிக்கா .. பிரித்தானிய தீவுக்கூட்டம், ஐசுலாந்து, போர்த்துக்கலின் அசோர்சு தீவுக்கூட்டத்திலும் ஏழு முறை காணப்பட்டுள்ளது . 1963ல் அவாய் தீவில் இப்பறவையினம் அறிமுகப்படுத்தப்பட்டது 1998ல் அங்கு சிறிய கூட்டம் இருந்தது. சொகோரோ புறா 1972இல் சொகோரோ தீவுகளில் அழிந்தது சில மட்டுமே காட்சிசாலைகளில் உள்ளன. 1988இல் ஆமைப் புறா இத்தீவுகளில் காணப்பட்டது.  

## அமைப்பு

இப்புறா அளவில் நடுத்தர அளவு உள்ளது. இது 31 செமீ நீளமும் 112 கிராமிலிருந்து 170 வரையான கிராம் எடையும் உடையது. இதன் தலை வட்ட வடிவமானது. இதன் வால் நீளமானதுமாகவும் சாய்வானதுமாகவும் இருக்கும்.). இதன் அலகு சிறியதாகவும் கருமையாகவும் இருக்கும். இதன் கால்கள் சிறியதாகவும் செந்நிறத்திலும் இருக்கும்.
# 72வது கோல்டன் குளோப் விருதுகள்


**72வது கோல்டன் குளோப் விருதுகள்** அமெரிக்க நாட்டுத் திரைப்படங்கள் மற்றும் தொலைக்காட்சி நிகழ்ச்சிகளுக்கு வழங்கப்படும் விருதுகள் ஆகும். 2014ஆம் ஆண்டிற்கான இந்த விருது வழங்கும் நிகழ்ச்சி ஜனவரி 11, 2015ஆம் ஆண்டு பெவர்லி ஹில்டன் ஹோட்டல் பெவர்லி ஹில்ஸ், கலிபோர்னியாவில் நடைபெற்றது. இந்த நிகழ்ச்சியை **என்பிசி** தொலைக்காட்சி நேரடியாக ஒளிபரப்பு செய்தது.  

2014ஆம் ஆண்டின் சிறந்த திரைப்படம், சிறந்த நடிகர், சிறந்த நடிகை, சிறந்த துணை நடிகர், சிறந்த துணை நடிகை, சிறந்த திரைக்கதை, சிறந்த இயக்குநர் போன்ற 14 பிரிவுகளுக்கு பரிந்துரைகள் திசம்பர் 11, 2014-ல் அறிவிக்கப்பட்டன.
# ஜே. ஆர். கங்காரமணி


**ஜே. ஆர். கங்காரமணி** (J. R. Gangaramani) என்பவர் ஒர் வெளிநாடு வாழ் இந்தியத் தொழிலதிபர் ஆவார்.  

இவர் 1974 இல் மும்பையிலிருந்து ஐக்கிய அரபு அமீரகம் குடிபெயர்ந்து, 1980 இல் அல்ப் பாரா எனும் கட்டுமான நிறுவனம் அமைத்தார். தற்போது அதில் சுமார் 18000 தொழிலாளர்கள் பணிபுரிகின்றனர்.  
## விருதுகள்
- பத்மசிறீ 2010
- பிரவாசி பாரதீய சம்மான் (வெளிநாட்டு இந்தியருக்கான விருது), 2009
# மகுயிண்டனாவோ படுகொலை


**மகின்டனாவ் படுகொலை** (*Maguindanao massacre*) (அல்லது திரளான கல்லறைகள் கண்டுபிடிக்கப்பட்ட அம்பாதுவான் நகரை ஒட்டி **அம்பாதுவான் படுகொலை** (*Ampatuan massacre*)) பிலிப்பீன்சின் மின்டனாவ் தீவில் மகின்டனாவ் மாநிலத்தில் அம்பாதுவான் நகரில் நவம்பர் 23, 2009 காலையில் நடந்தது. 2010ஆம் ஆண்டின் பிலிப்பீன்சு பொதுத்தேர்தல்களில் அங்கமாக எதிர்வந்த ஆளுநர் தேர்தலில் இசுமேய்ல் மங்குடடாதுவின் வேட்புமனுவை தேர்தல் அதிகாரியிடம் அளிக்க உயிரிழந்த 58 பேரும் கூட்டமாகச் சென்று கொண்டிருக்கையில் வழி கடத்தப்பட்டு கொடூரமாகக் கொல்லப்பட்டனர். நடப்பில் மகின்டனாவின் ஆளுநராக இருந்த *அண்டால் அம்பாதுவான் முதியவரின்* மகனும் தாது உன்சேயின் மேயருமான *அண்டால் அம்பாதுவான் இளையவருக்கு* எதிராக மங்குடடாதா போட்டியில் இறங்கினார். அண்டால் அம்பாதுவான் முதியவருக்கு மின்டனாவ் முசுலிம் சமூகத்தில் வலுவான செல்வாக்கு இருந்தது. இந்தப் படுகொலையில் மங்குடடாதுவின் மனைவி, இரண்டு சகோதரிகள், இதழாளர்கள், வழக்கறிஞர்கள், உதவியாளர்கள் மற்றும் இக்குவிழுவின் உறுப்பினர்களாக தவறாக எண்ணப்பட்ட மகிழுந்து ஓட்டுநர்கள் கொல்லப்பட்டனர்.  

இதழாசிரியர்கள் காப்புக் குழு (CPJ) மகின்டனாவ் படுகொலையை வரலாற்றிலேயே மோசமான பத்திரிக்கையாளர் படுகொலையாகக் கருதுகின்றது. குறைந்தது 34 இதழிகையாளர்களாவது கொல்லப்பட்டதாக அறியப்படுகின்றது. இந்தப் படுகொலைகளுக்கு முன்னதாகவே இதழாசிரியர்கள் காப்புக் குழு பிலிப்பீன்சை, ஈராக்கிற்கு அடுத்தபடியாக, பத்திரிகையாளர்களுக்கு இரண்டாவது மிக அபாயகரமான நாடாக முத்திரையிட்டுள்ளது.  
## மேற்சான்றுகள்
# பிரவாசி பாரதீய சம்மான்

**பிரவாசி பாரதீய சம்மான்** (Pravasi Bharatiya Samman) என்பது வெளிநாடுவாழ் இந்தியருக்கான விருது. இது மகாத்மா காந்தி அடிகள் 1915 இல் தென்னாபிரிக்காவிலிருந்து இந்தியா வந்தடைந்த தினமான ஜனவரி ஒன்பதாம் நாளை நினைவுபடுத்தும் வகையில், வெளிநாட்டு இந்தியருக்கு ஆண்டுதோறும் வழங்கப்படுகிறது.  

வெளிநாடுவாழ் இந்தியர் நாள் (பிரவாசி பாரதிய திவாஸ்) ஆண்டுதோறும் ஜனவரி 7-9ம் திகதிகளில் கொண்டாடப்படுகின்றது.  

## நோக்கம்
வெளிநாடுகளில் வாழும் இந்தியர்கள் ஒன்று கூடி தமக்குள்ளும் இந்திய மத்திய அரசுடனும் மாநில அரசுடனும் கலந்துரையாடவும் இடைத்தொடர்புகளை மேற்கொள்ளவும், இந்திய நாட்டில் முதலீடு செய்வதற்கான வாய்ப்புகள் எவை என்பதை எடுத்துக் காட்டவும் இவ்விழாக்கள் உதவும்.
# சுரேந்திரநாத் ஆர்யா

**சுரேந்திரநாத் ஆர்யா** (S. P. Y. Surendranath Arya) என்பவர் சென்னை மாகாணத்தைச் சேர்ந்த இந்திய சுதந்திரப் போராட்ட வீர்ரும், தெலுங்குப் பேச்சாளருமாவார். இவர் சுப்பிரமணிய பாரதியின் நண்பராவார். இவரது இயற்பெயர் எத்திராஜ் ஆகும்.  

## வாழ்க்கை
சுரேந்திரநாத் ஆர்யா சென்னையைச் சேர்ந்த தனகோடி ராஜு நாயுடு என்பவருக்கு மகனாகப் பிறந்தார். இவரது ஆரம்ப கல்வி முடிந்த பின்பு, தீவிரவாத அரசியல் நடவடிக்கைகளில் ஈடுபட்டார். 1897இல் வங்கம் சென்றார். அங்கு 1906 வரை வாழ்ந்தார். அங்கு வங்காளி புரட்சியாளர்களுடன் தொடர்பை ஏற்படுத்திக்கொண்டார். வங்கத்தில் இருந்தபோது, சுரேந்திரநாத் பானர்ஜி மீது கொண்ட ஈடுபாட்டால், தனது பெயரை "சுரேந்திரநாத் ஆர்யா" என்று மாற்றிக்கொண்டார்.  

## கைது
சென்னை திரும்பிய ஆர்யா சுப்பிரமணிய பாரதியுடன் இணைந்து, செயல்பட்டார். அரச துரோகக் குற்றச்சாட்டின் பேரில் 1908, ஆகத்து 18 அன்று கைது செய்யப்பட்டார்.  

## சிறைக்குப் பின்
சுரேந்திரநாத் ஆர்யா ஆறு ஆண்டுகள் கடுங்காவல் சிறைத்தண்டனை அனுபவித்துப் பிறகு, 1914-ல் சிறையிலிருந்து விடுதலை செய்யப்பட்டார். பெல்லாரி சிறையிலிருந்தபோது அவரது உடல் நிலை பாதிக்கப்பட்டது. டேனிய கிருத்துவ மிஷினரிகள் சேவையால் ஈர்க்கப்பட்ட அவர் கிறித்துவத்துக்கு மதம் மாறினார்.  
மறைபணியாளர்களால் ஆர்யா அமெரிக்காவுக்கு படிப்புக்காக அனுப்பப்பட்டார் அங்கு மெய்யியல் துறையில் முனைவர் பட்டம் பெற்றார். படிப்பு முடித்துக் கிருத்தவ சமயப் போதகராகச் சென்னைக்குத் திரும்பினார். இந்தியா திரும்பிய, ஆர்யா ஒரு ஸ்வீடிஷ் அமெரிக்கப் பெண்ணைத் திருமணம் செய்து கொண்டார். பாரதியின் மறைவுக்குப் பிறகு பாரதியின் குடும்பத்துக்குப் பலவிதங்களில் உதவிசெய்தார்.  

## பின் வாழ்க்கை
ஆர்யா தனது ஸ்வீடிஷ் அமெரிக்க மனைவியை விவாகரத்து செய்துவிட்டு, 1920 களின் பிற்பகுதியில் மீண்டும் இந்து மதத்துக்கு மாறினார். பிரம்ம சமாசத்தின் உறுப்பினராகப் பணியாற்றினார்.சுயமரியாதை இயக்கத்தில் சேர்ந்து பெரியார் ஈ.வே.ராவின் நெருக்கமான நண்பர் ஆனார்.  

பாரதி திரைப்படத்தில் சுரேந்திரநாத் ஆர்யா வேடத்தில் நிழல்கள் ரவி நடித்திருந்தார்.
# சார்லி எப்டோ


***சார்லி எப்டோ*** (*Charlie Hebdo*, ; மாற்று ஒலிப்பு: *சார்லி ஹெப்ஃடோ*, பொருள்: *வாராந்திர சார்லி*) பிரான்சிய அங்கத வாராந்தர செய்தியிதழாகும். பல கேலிச்சித்திரங்களும் அறிக்கைகளும் சமய நம்பிக்கைகளுக்கு எதிரான வாதங்களும் நகைச்சுவைத் துணுக்குகளும் இதில் வெளியாகின்றன. வழிபாடுகளற்ற, வழமைகளுக்கெதிரான தொனியுடன் இந்த இதழ் இடது-சாரி மற்றும் சமயங்களுக்கு எதிரான கருத்துக்களை முன்வைக்கின்றது. பிரான்சிய அரசியலில் மிகுந்த வலதுசாரி கருத்துக்கள், கத்தோலிக்கம், இசுலாம், யூதம், பண்பாடு குறித்த விமர்சனக் கட்டுரைகளை வெளியிடுகின்றது. முன்னாள் ஆசிரியர் *இசுடெபானெ சார்போன்னியெ* (சார்பு) கூற்றுப்படி "இடதுசாரி பன்முகத்தின் அனைத்துக் கூறுகளையும், விடுபட்டவைகளையும் கூட" இந்த இதழின் பார்வைக்கோணம் கொண்டுள்ளது.  

1970இல் துவங்கிய இந்த இதழ் 1981இல் மூடப்பட்டது; 1992இல் மீண்டும் வெளிவரத்தொடங்கியது. 2009இலிருந்து சார்பு இதன் ஆசிரியராக பொறுப்பிலிருந்தார்; 2015இல் இதழின் அலுவலகங்கள் மீது நடந்த தீவிரவாத தாக்குதலில் உயிரிழந்தார். இவருக்கு முன்னதாக *பிரான்சுவா கவன்னாவும்* (1969–1981) *பிலிப்பு வாலும்* (1992–2009) ஆசிரியர்களாக இருந்துள்ளனர்.  

இது ஒவ்வொரு புதன் கிழமையும் வெளியாகின்றது; சிறப்புப் பதிப்புகள் நடுநடுவே வெளியிடப்படுகின்றன.  

சனவரி 7, 2015 அன்று செய்தி இதழின் பாரிசு அலுவலகத்தில் வாராந்தர ஆசிரியக்குழு சந்திப்பின்போது இசுலாமியத் தீவிரவாதிகள் என ஐயுறப்படும் நபர்கள் பல ஒருங்கிணைப்பாளர்களையும் வருகையாளர்களையும் துப்பாக்கியால் சுட்டு வீழ்த்தினர்; இரண்டு காவல்துறையினரையும் சுட்டுக் கொன்றனர்.  

இந்த இதழ் மீது இரண்டு முறை தீவிரவாதத் தாக்குதல்கள் நடத்தப்பட்டுள்ளன: 2011இல் தீக்குண்டு, 2015இல் துப்பாக்கிப் படுகொலை.
# வேடுபறி நிகழ்ச்சி

சோழப் பேரரசில் படைத்தலைவராக இருந்த திருமங்கைமன்னன், திருவரங்கப் பெருமாளிடம் கொண்ட பக்தியால், ஸ்ரீரங்கம் கோயிலுக்கு திருப்பணி செய்தார். போதுமான நிதியில்லாத நிலையில், வழிப்பறி கொள்ளையிலும் ஈடுபட்டு திருப்பணியை தொடர்ந்தார். அவரை திருத்துவதற்காக மாறுவேடத்தில் வந்த பெருமாளையும் வழிமறித்தார் திருமங்கைமன்னன்.  

அப்போது பெருமாள், திருமங்கைமன்னன் காதில் ‘ஓம் நமோ நாராயணா‘ என்ற மந்திரத்தை ஓதினார். இதன் மகிமையால் திருமங்கைமன்னன் மனம் திருந்தி திருமங்கையாழ்வாராக மாறினார். இந்த நிகழ்ச்சியை நினைவு கூறும் வகையில்**வேடுபறி நிகழ்ச்சி** எனும் பெயரில் திருவரங்கம் அரங்கநாத சுவாமி கோயிலில் ஆண்டுதோறும் மார்கழி மாத இராப் பத்து திருவிழாவின் எட்டாம் நாள் மாலையில் பக்தர்களுக்கு நடத்திக் காண்பிக்கப்படுகிறது..
# மலேசிய மாநிலங்களின் தலைவர்கள்

மலேசிய மாநிலத் தலைவர்களின் பட்டியல். இதில் **2024 சனவரி மாதம் 1-ஆம் தேதி** வரையிலான புள்ளிவிவரங்கள் அடங்கியுள்ளன. இந்தப் பட்டியல் அவ்வப்போது மாற்றம் அடையலாம்.  

| மாநிலம் | தலைவர் | பெயர் | பதவி காலம் |
| --- | --- | --- | --- |
| ஜொகூர் | ஜொகூர் சுல்தான் | ஜொகூர் சுல்தான் இப்ராகிம் இசுகந்தர் | 23 சனவரி 2010 |
| அரச ஆளுநர் | துங்கு இசுமாயில் பெத்ரா | 31 சனவரி 2024 |  |
| ஜொகூர் மந்திரி பெசார் | ஓன் அபீஸ் கசாலி | 15 மார்ச் 2022 |  |
| கெடா | கெடா சுல்தான் | கெடா சுல்தான் சாலேவுதீன் | 12 செப்டம்பர் 2017 |
| கெடா மந்திரி பெசார் | சனுசி முகமது நோர் | 17 மே 2020 |  |
| கிளாந்தான் | கிளாந்தான் சுல்தான் | கிளாந்தான் சுல்தான் ஐந்தாம் முகமது | 13 செப்டம்பர் 2010 |
| கிளாந்தான் மந்திரி பெசார் | முகமது நசுருதீன் தாவூத் | 15 ஆகஸ்டு 2023 |  |
| கோலாலம்பூர் | மலேசியப் பிரதமர் துறை அமைச்சர் | சாலிகா முசுதாபா | 12 டிசமபர் 2023 |
| கோலாலம்பூர் மாநகர முதல்வர் | கமாருல்சமான் மாட் சாலே | 17 ஏப்ரல்2023 |  |
| லபுவான் | மலேசியப் பிரதமர் துறை அமைச்சர் | சாலிகா முசுதாபா | 12 டிசமபர் 2023 |
| லபுவான் நகராட்சி தலைவர் | அனிபா அமான் | 19 சூன் 2023 |  |
| லபுவான் நகராட்சி தலைமை நிர்வாகி | ரிதுவான் முகமது இஅசுமாயில் | 19 September 2022 |  |
| மலாக்கா | மலாக்கா யாங் டி பெர்துவா | அலி ருஸ்தாம் | 4 சூன் 2020 |
| மலாக்கா முதலமைச்சர் | அப்துல் ரவுப் யூசோ | 31 மார்ச் 2023 |  |
| நெகிரி செம்பிலான் | யாம் துவான் பெசார் | நெகிரி செம்பிலான் துவாங்கு முகிரிஸ் | 29 டிசம்பர் 2008 |
| நெகிரி செம்பிலான் மந்திரி பெசார் | அமினுடின் அருண் | 12 மே 2018 |  |
| பகாங் | பகாங் சுல்தான் | பகாங் சுல்தான் அப்துல்லா | 11 சனவரி 2019 |
| பகாங் மந்திரி பெசார் | வான் ரோசுடி வான் இசுமாயில் | 15 மே 2018 |  |
| பினாங்கு | பினாங்கு யாங் டி பெர்துவா | அகமது பூசி அப்துல் ரசாக் | 1 மே 2021 |
| பினாங்கு முதலமைச்சர் | சோ கோன் இயோவ் | 14 மே 2018 |  |
| பேராக் | பேராக் சுல்தான் | பேராக் சுல்தான் நசுரின் சா | 29 மே 2014 |
| பேராக் மந்திரி பெசார் | சராணி முகமது | 10 டிசம்பர் 2020 |  |
| பெர்லிஸ் | பெர்லிஸ் ராஜா | பெர்லிஸ் இராஜா சிராஜுதீன் | 17 ஏப்ரல் 2000 |
| பெர்லிஸ் மந்திரி பெசார் | முகமது சுக்ரி ரம்லி | 22 நவம்பர் 2022 |  |
| புத்ராஜெயா | மலேசியப் பிரதமர் துறை அமைச்சர் | சாலிகா முசுதாபா | 12 டிசம்பர் 2023 |
| புத்ராஜெயா நகராட்சி தலைவர் | பாட்லுன் மாக் உஜுட் | 10 சூன் 2022 |  |
| சபா | சபா யாங் டி பெர்துவா | ஜுகார் மகிருடின் | 1 சனவரி 2011 |
| சபா மாநில முதலமைச்சர் | அஜிஜி நூர் | 29 செப்டம்பர் 2020 |  |
| சரவாக் | சரவாக் யாங் டி பெர்துவா | வான் சுமைடி துங்கு ஜபார் | 26 சனவரி 2024 |
| சரவாக் பிரதமர் | அபாங் ஜொகாரி ஒப்பேங் | 13 சனவரி 2017 |  |
| சிலாங்கூர் | சிலாங்கூர் சுல்தான் | சிலாங்கூர் சுல்தான் சராபுதீன் | 22 நவம்பர் 2001 |
| சிலாங்கூர் மந்திரி பெசார் | அமிருடின் சாரி | 19 ஜூன் 2018 |  |
| திராங்கானு | திராங்கானு சுல்தான் | திராங்கானு சுல்தான் மிசான் சைனல் ஆபிதீன் | 15 மே 1998 |
| திராங்கானு மந்திரி பெசார் | அகமத் சம்சூரி மொக்தார் | 10 மே 2018 | } |

## Notes
# சிவா (இயக்குநர்)



**சிவா** தென்னிந்தியத் திரைப்பட இயக்குநர் ஆவார். இவர் ஒளிப்பதிவாளர், திரைக்கதை ஆசிரியர் எனப் பன்முகம் கொண்டவர். சிறுத்தை திரைப்படத்தை இயக்கி புகழ் பெற்றமையால் **சிறுத்தை சிவா** என்றும் பரவலாக அறியப்படுகிறார். அஜித் குமார் நடிப்பில் இவர் இயக்கிய வீரம் திரைப்படமும் வெற்றித் திரைப்படமாக அமைந்தது. பின்னர் இவர் மீண்டும் நடிகர் அஜித் குமார் உடன் இணைந்து பணியாற்றிய வேதாளம் திரைப்படமானது, 2015 ஆம் ஆண்டு தீபாவளி அன்று வெளியானது. மூன்றாவது முறையாக அஜித்குமார் மற்றும் சிவா கூட்டணியில் உருவான விவேகம் திரைப்படம் கலவையான விமர்சனம் பெற்றபோதிலும் வணிக ரீதியில் வெற்றி பெற்றது.  

## திரைப்பட விபரம்
### இயக்கிய திரைப்படங்கள்
| ஆண்டு | திரைப்படம் | மொழி | நடிகர்கள் | இசை | ஒளிப்பதிவு | குறிப்புகள் |
| --- | --- | --- | --- | --- | --- | --- |
| 2008 | *சவுர்யம்* | தெலுங்கு | கோபிசந்த், அனுஷ்கா | மணிசர்மா | வெற்றி |  |
| 2009 | *சங்கம்* | தெலுங்கு | கோபிசந்த், திரிசா | தமன் | வெற்றி |  |
| 2011 | *சிறுத்தை* | தமிழ் | கார்த்தி, தமன்னா | வித்தியாசாகர் | வேல்ராஜ் |  |
| 2012 | *தராவு* | தெலுங்கு | ரவி தேஜா, டாப்சி பன்னு, பிரபு | விஜய் ஆண்டனி | வெற்றி |  |
| 2014 | *வீரம்* | தமிழ் | அஜித் குமார், தமன்னா | தேவி ஸ்ரீ பிரசாத் | வெற்றி |  |
| 2015 | *வேதாளம்* | தமிழ் | அஜித் குமார், சுருதி ஹாசன்,லட்சுமி மேனன் | அனிருத் ரவிச்சந்திரன் | வெற்றி |  |
| 2017 | *விவேகம்* | தமிழ் | அஜித் குமார், காஜல் அகர்வால், அக்சரா ஹாசன் | அனிருத் ரவிச்சந்திரன் | வெற்றி |  |
| 2018 | *விசுவாசம்* | தமிழ் | அஜித் குமார் | இமான் | வெற்றி | } |
# வெட்டி (வடிவவியல்)


வடிவவியலில் ஒரு முக்கோணத்தின் **வெட்டி** (*cleaver*) என்பது முக்கோணத்தின் சுற்றளவை இருசமக்கூறிடும் கோட்டுத்துண்டாகும். இக்கோட்டுத்துண்டின் ஒரு முனை முக்கோணத்தின் ஒரு பக்கத்தின் நடுப்புள்ளியாக இருக்கும். ஒரு முக்கோணத்திற்கு மூன்று வெட்டிகள் உள்ளன.  

- ஒரு முக்கோணத்தின் ஒவ்வொரு வெட்டியும் அம் முக்கோணத்தின் ஒரு கோண இருசமவெட்டிக்கு இணையாக இருக்கும்

- முக்கோணத்தின் மூன்று வெட்டிகளும் ஒரு புள்ளியில் சந்திக்கின்றன. அவை மூன்றும் முக்கோணத்தின் ஸ்பைக்கர் வட்ட மையத்தில் சந்திக்கின்றன.
# டக்ளஸ் பூத்



**டக்ளஸ் பூத்** (*Douglas Booth *, பிறப்பு: 9 ஜூலை 1992) ஒரு இங்கிலாந்து நாட்டு நடிகர் ஆவார். நோவா, யூப்பிட்டர் அசென்டிங் போன்ற திரைப்படங்களில் நடித்துள்ளார்.  

## ஆரம்ப கால வாழ்க்கை
டக்ளஸ் பூத் 9 ஜூலை 1992ஆம் ஆண்டு லண்டன், இங்கிலாந்துல் பிறந்தார். இவரின் தந்தையான **விவியன்** ஓவியர் ஆவார். இவரது தாயாரான **சீமோன் பூத்** கப்பல் நிதி ஆலோசகர் ஆவார்.
# மலேசிய நகரங்களின் மக்கள் தொகை பட்டியல்

மலேசிய அரசாங்கம் 2021-ஆம் ஆண்டில் 2020 ஆண்டிற்கான மக்கள் தொகை புள்ளிவிவரங்களை வெளியிட்டது. அவற்றில், மலேசிய நகரங்களில் அதிகமான மக்கள் தொகையைக் கொண்ட 60 நகரங்களின் புள்ளிவிவரங்கள் இங்கே தரப்படுகின்றன.  

## மலேசிய நகரங்கள் 2022

**மலேசிய நகரங்களின் மக்கள் தொகை (2020)**

| நகரம் | மாநிலம் | மக்கள் தொகை (2020) | நிலை |
| --- | --- | --- | --- |
| 1. கோலாலம்பூர் | 1,982,112 | மாநகரம் |  |
| 2. காஜாங் | 1,047,356 | நகராண்மை |  |
| 3. செபராங் பிறை | பினாங்கு | 946,092 | மாநகரம் |
| 902,086 | மாநகரம் |  |  |
| 5. கிள்ளான் | 902,025 | நகராண்மை |  |
| 6. ஜொகூர் பாரு | ஜொகூர் | 858,118 | மாநகரம் |
| 7. சா ஆலாம் | 812,327 | மாநகரம் |  |
| 8. ஜார்ஜ் டவுன் | பினாங்கு | 794,313 | மாநகரம் |
| 9. சுபாங் ஜெயா | 771,687 | மாநகரம் |  |
| 10. செலாயாங் | 764,327 | நகராண்மை |  |
| 11. ஈப்போ | 759,952 | மாநகரம் |  |
| 12. சிரம்பான் | 681,541 | மாநகரம் |  |
| 13. இசுகந்தர் புத்திரி | ஜொகூர் | 575,977 | மாநகரம் |
| 14. குவாந்தான் | 548,014 | மாநகரம் |  |
| 15. சுங்கை பட்டாணி | 545,053 | நகராண்மை |  |
| 16. அம்பாங் ஜெயா | 531,904 | நகராண்மை |  |
| 17. கோத்தா கினபாலு | சபா | 500,425 | மாநகரம் |
| மலாக்கா | 453,904 | மாநகரம் |  |
| 19. சண்டக்கான் | சபா | 439,050 | நகராண்மை |
| 20. அலோர் ஸ்டார் | 423,868 | மாநகரம் |  |
| 21. தாவாவ் | சபா | 420,806 | நகராண்மை |
| 22. பத்து பகாட் | ஜொகூர் | 401,210 | நகராண்மை |
| 23. கோத்தா பாரு | 396,193 | நகராண்மை |  |
| 24. கோலா திரங்கானு | திராங்கானு | 375,424 | மாநகரம் |
| 25. கூச்சிங் | சரவாக் | 349,147 | மாநகரம் |
| 26. சிப்பாங் | 324,585 | நகராண்மை |  |
| 27. கூலிம் | 319,056 | நகராண்மை |  |
| 28. மூவார் | ஜொகூர் | 314,776 | நகராண்மை |
| 29. பாசீர் கூடாங் | ஜொகூர் | 312,437 | மாநகரம் |
| 30. கோலா லங்காட் | 307,418 | நகராண்மை |  |
| 31. கூலாய் | ஜொகூர் | 294,156 | நகராண்மை |
| 32. கங்கார் | 284,853 | நகராண்மை |  |
| 33. கோலா சிலாங்கூர் | 281,717 | நகராண்மை |  |
| 34. பாடவான் | சரவாக் | 260,058 | நகராண்மை |
| 35. மிரி | சரவாக் | 248,877 | மாநகரம் |
| 36. மஞ்சோங் | 246,978 | நகராண்மை |  |
| 37. உலு சிலாங்கூர் | 241,932 | நகராண்மை |  |
| 38. தைப்பிங் | 241,517 | நகராண்மை |  |
| 39. பிந்துலு | சரவாக் | 240,172 | மேம்பாட்டு மன்றம் |
| 40. குபாங் பாசு | 237,759 | நகராண்மை |  |
| 41. குளுவாங் | ஜொகூர் | 235,715 | நகராண்மை |
| 42. அலோர் காஜா | மலாக்கா | 219,210 | நகராண்மை |
| 43. கெமாமான் | திராங்கானு | 215,582 | நகராண்மை |
| 44. ஆங் துவா ஜெயா | மலாக்கா | 188,857 | நகராண்மை |
| 45. பொந்தியான் | ஜொகூர் | 173,318 | நகராண்மை |
| 46. தெலுக் இந்தான் | 172,505 | நகராண்மை |  |
| 47. சிபு | சரவாக் | 170,404 | நகராண்மை |
| 48. தெமர்லோ | 169,023 | நகராண்மை |  |
| 49. கோத்தா சமரகான் | சரவாக் | 161,890 | நகராண்மை |
| 50. கோலா டுங்குன் | திராங்கானு | 158,128 | நகராண்மை |
| 51. சிகாமட் | ஜொகூர் | 152,458 | நகராண்மை |
| 52. ஜாசின் | மலாக்கா | 136,457 | நகராண்மை |
| 53. கோலாகங்சார் | 125,999 | நகராண்மை |  |
| 54. பெந்தோங் | 116,799 | நகராண்மை |  |
| 55. போர்டிக்சன் | 113,738 | நகராண்மை |  |
| 56. புத்ராஜாயா | 109,202 | மாநகரம் |  |
| 57. லபுவான் | 95,120 | நகராண்மை |  |
| 58. லங்காவி | 94,138 | நகராண்மை |  |
| 59. பெங்கேராங் | ஜொகூர் | 91,626 | நகராண்மை |
| 60. செம்போல் | 85,120 | நகராண்மை | } |
### காட்சியகம்
# பாரிஸ் உடன்படிக்கை (1763)



**பாரிசு உடன்படிக்கை** (*Treaty of Paris*) அல்லது **1763 உடன்படிக்கை** என்பது ஏழாண்டுப் போரில் பிரான்சு, எசுப்பானியாவை பிரித்தானியா வென்ற பின்னர் பாரிய பிரித்தானியா, பிரான்சு மற்றும் எசுப்பானியா இராச்சியங்கள் போர்த்துகல்லுடன் பெப்ரவரி 10, 1763ஆம் ஆண்டில் ஒப்பிட்ட உடன்படிக்கை ஆகும்.  

இந்த உடன்படிக்கை ஏழாண்டுப் போரை முறையாக முடிவுக்கு வந்தது. தவிரவும் ஐரோப்பாவிற்கு வெளியே பிரித்தானியாவின் ஆதிக்கத்தை நிலைநாட்டுவதற்கு இது துவக்கமாகவும் அமைந்தது. பிரான்சும் எசுப்பானியாவும் போரின்போது தாங்கள் கையகப்படுத்திய பகுதிகளை திருப்பித் தந்தன; பிரித்தானியாவிற்கு வட அமெரிக்காவில் பிரான்சின் நிலப்பகுதிகள் சொந்தமாயின. மேலும், பிரித்தானியா *புதிய உலகில்* உரோமைக் கத்தோலிக்கத்தை பாதுகாக்க உடன்பட்டது. இந்த உடன்படிக்கை பிரசியாவையும் ஆத்திரியாவையும் கட்டுப்படுத்தவில்லை; ஐந்து நாட்கள் கழித்து அவை தனியாக ஹுபர்டுசுபர்கு உடன்படிக்கையில் கையெழுத்திட்டன.  

## பிரதேசங்களின் பரிமாற்றங்கள்
போர் நடந்து கொண்டிருந்தபோது இங்கிலாந்தானது கனடா, குவாடெலோப், மார்டினீகு, செயின்ட் லூசியா, டாமினிகா, கிரனாடா, செயின்ட் வின்சென்ட் மற்றும் க்ரெனடைன்கள், டொபாகோ அகிய பிரெஞ்சுக்காலணிகளையும், இந்தியவிலிருந்த பிரன்சு தொழிற்சாலைகளையும், கோரீயிலிருந்த அடிமை வணிக நிலையங்களையும், செனெகல் நதி மற்றும் அதன் உடன்படிக்கைய் இடங்களையும், பிலிப்பீன்சிலிருக்கும் மனிலா மற்றும் கியூபாவின் ஹவானா ஆகிய எசுப்பானிய காலணிகளையும் வென்றிருந்தது.  

## மேற்சான்றுகள்
# தேசிய நெடுஞ்சாலை 1சி (இந்தியா)


**தேசிய நெடுஞ்சாலை 1சி** (NH 1C) ஜம்மு காஷ்மீரில் உள்ள ஒரு தேசிய நெடுஞ்சாலை. இதன் மொத்த நீளம் 8 கி.மீ. (5 மைல்) ஆகும். டோமெல் மற்றும் கட்ரா பகுதியை இணைக்கிறது. தற்போது தேசிய நெடுஞ்சாலை 144 (NH 144) என்று மறுபெயரிடப்பட்டுள்ளது.
# இலவாசியே-இலப்பிலாசு விதி


வெப்பவேதியியலில் **இலவாசியே-இலப்பிலாசு விதி** (*Lavoisier-Laplace law*) அல்லது **இலப்பிலாசு விதி** என்பது வேதி வினையின் போது தோன்றும் வெப்பம் (heat evolved) அல்லது ஏற்கும் வெப்பம் (heat absorbed), அவ்வினை எதிர்த் திசையில் நிகழும் போது ஏற்கப்படுகிறது அல்லது வெளிப்படுகிறது. அந்துவான் இலவாசியே, பியர் சிமோன் இலப்லாசு ஆகியோர் 1780 ஆம் ஆண்டில் இவ்விதியை அறிமுகப்படுத்தினர்.  

ஒரு கூட்டுப் பொருளிலிருந்து, அதிலுள்ள தனிமங்களைப் பெறத் தேவைப்படும் வெப்ப அளவு, அத்தனிமங்களைக் கொண்டு அந்தக் கூட்டுப் பொருளைப் பெறத் தேவைப்படும் வெப்ப அளவிற்குச் சமமாக இருக்கும். கூட்டுப் பொருளைப் பெற அதிக வெப்பம் தேவை என்றால் அதன் நிலைப்புத் தன்மை (stability) அதிகமாக இருக்கும்.  

:A + B ----> AB : ΔH = - ஏற்றுக் கொண்ட வெப்ப அடக்கம்  

:AB ----> A + B : ΔH = + வெளிப்படும் வெப்ப அடக்கம்  

எடுத்துக் காட்டு,  

:C<sub>s</sub> + O<sub>2</sub><sub>(g)</sub> ---> CO<sub>2</sub><sub>(g)</sub> :ΔH -395.5 kJ ,எதிர் திசையில்  

:CO<sub>2</sub><sub>(g)</sub> ----> C<sub>(s)</sub> + O<sub>2</sub><sub>(g)</sub> : ΔH +395.5 kJ  

- Principles of Physical Chemistry - Puri, Sharma & Pathania
# ஜமீன் தேவர்குளம்

**ஜமீன் தேவர்குளம்** தூத்துக்குடி மாவட்டத்தின், கோவில்பட்டி வட்டத்தில், குருவிகுளம் ஊராட்சி ஒன்றியத்தில்உள்ள ஊர். இது இளையரசேனந்தல் வருவாய் பிர்காவில் (வட்டத்தில்) , 1500 பேர்கள் கொண்ட ஊராட்சியாகும். இவ்வூராட்சி 4 ஆண் உறுப்பினர்களாலும் 2 பெண் உறுப்பினர்களாலும் நிர்வகிக்கப்படுகிறது.  

இவ்வூராட்சியின் பொது இடங்களில் அரசியல், மதம், சாதியம் சார்ந்த அடையாளங்கள் முற்றிலும் தடை செய்யப்பட்டுள்ளன. திருட்டு, கொள்ளை மற்றும் வழிப்பறி போன்ற சமூக விரோத செயல்களைத் தடுக்கும் பொருட்டு, கற்காரையால் பாவப்பட்ட தெருக்களில் மின் விளக்குகளும், காண்காணிப்பு படக்கருவிகள் பொருத்தப்பட்டுள்ளன. நவீனக் கழிப்பறைகளும் குளியலறைகளும் கொண்ட மிகவும் துப்புரவான ஊராட்சி பகுதியாகும்.  

மற்ற ஊராட்சிகளுக்கு முன்மாதிரி ஊராட்சியாக, ஜமீன் தேவர்குளம் ஊராட்சியின் செயல்பாடு அமைந்துள்ளது..
# மாநில நெடுஞ்சாலை 2 (கேரளம்)



திருவனந்தபுரத்தில் தொடங்கி கொல்லம் - திருமங்கலம் தேசிய நெடுஞ்சாலையில், இரண்டாம் மாநில நெடுஞ்சாலை இணைகிறது. இது 73.2 கி. மீ. நீளமான சாலையாகும்.  

## கடக்கின்ற ஊர்கள்
திருவனந்தபுரம் - கரைக்குளம் - அழிக்கோடு - பழக்குற்றி - பாலோடு - மடத்தறை - மாநில நெடுஞ்சாலை 64 - வர்க்கலை பாரிப்பள்ளி - மடத்தறை - குளத்துப்புழை - தென்மலை - தேசிய நெடுஞ்சாலை 208
# மாநில நெடுஞ்சாலை 3 (கேரளம்)


**மாநில நெடுஞ்சாலை 3** கேரள மாநிலத்தின் மூன்றாம் நெடுஞ்சாலை திருவனந்தபுரம் மாவட்டத்தின் நெடுமங்காட்டில் தொடங்கி தமிழக மாநில நெடுஞ்சாலைக்கு அருகில் முடிவடைகிறது. இது 37.5 கிலோமீட்டர் நீளமுடைய சாலையாகும்..  

## கடக்கும் ஊர்கள்
நெடுமங்காடு - பருத்திப்பள்ளி - குடப்பனமூடு - கத்திப்பாறை - கதுக்கரை
# மாநில நெடுஞ்சாலை 5 (கேரளம்)



**கேரளத்தின் ஐந்தாம் மாநில நெடுஞ்சாலை** காயங்குளத்தில் தொடங்கி பத்தனாபுரத்தின் புளிமுக்கில் முடிகிறது. இது 42.5 கி.மீ. நீளமுடைய சாலையாகும்.  

## கடக்கும் ஊர்கள்
காயங்குளம் - கற்றானம் - நூறநாடு - அடூர் - பத்தனாபுரம் - புளிமுக்கு சந்திப்பு - மாநில நெடுஞ்சாலை 8 - மெயின் ஈஸ்டர்ன் ஹைவே)
# அனந்தபுரம் கிருட்டினமூர்த்தி


**அனந்தபுரம் கோ.கிருட்டிணமூர்த்தி** (Ananthapuram G.Krishnamurthy, பிறப்பு: சூன் 4, 1950) தமிழகம் அறிந்த கல்வெட்டு அறிஞர்களில் ஒருவராகக் கருதப்படுபவர்.  

## பணி
மின்சாரத்துறைத் துறையில் பணியாற்றி ஓய்வு பெற்ற இவர் கல்வெட்டுக்களில் அதிக நாட்டமுள்ளவர். பணிக்காலத்தில் தன் ஓய்வு நேரத்தில் பல இடங்களுக்குக் கல்வெட்டுக்களைத் தேடிச் சென்று அரிய தகவல்களைத் தமிழ்கூறு நல்லுலகிற்கு அளித்துள்ளார்.
# பென் பார்னெஸ்



**பென் பார்னெஸ்** (பிறப்பு: 20 ஆகஸ்ட் 1981) ஒரு இங்கிலாந்து நாட்டு நடிகர் ஆவார். இவர் நார்னியா, செவன்த் சன் போன்ற திரைப்படங்களில் நடித்துள்ளார். எச்பிஓ தொலைக்காட்சித் தொடர் *வெஸ்ட்வொர்ல்டு* இல் நடித்துள்ளார்.  

## ஆரம்பகால வாழ்க்கை
பென் பார்னெஸ் 20 ஆகஸ்ட் 1981ஆம் ஆண்டு லண்டன், இங்கிலாந்தில் பிறந்தார். இவருக்கு ஜாக் என்ற ஒரு சகோதரன் உண்டு
# வார்ப்புரு:இலங்கை அரசுத் தலைவர் தேர்தல், 2015

**8 சனவரி 2015 இலங்கை அரசுத் தலைவர் தேர்தல் முடிவுகள்**  
|-  
! colspan=2 | வேட்பாளர் !! | கட்சி !! | வாக்குகள் !! | %  
|-  
| |&nbsp; || | மைத்திரிபால சிறிசேன || | புதிய சனநாயக முன்னணி || 6,217,162 || 51.28%  
|-  
| |&nbsp; || | மகிந்த ராசபக்ச || | ஐக்கிய மக்கள் சுதந்திரக் கூட்டணி || 5,768,090 || 47.58%  
|-  
| || | ஆராச்சிகே இரத்நாயக்கா சிறிசேன || | தேசப்பற்றுள்ள தேசிய முன்னணி || 18,174 || 0.15%  
|-  
| || | நாமல் அஜித் ராஜபக்ச || | நமது தேசிய முன்னணி || 15,726 || 0.13%  
|-  
| || | இப்ராகிம் மிஃப்லார் || | ஐக்கிய அமைதி முன்னணி || 14,379 || 0.12%  
|-| || | ஏ. எஸ். பி. லியனகே || | இலங்கைத் தொழிற் கட்சி || 14,351 || 0.12%  
|-  
| || | ருவான்திலக்க பேதுரு || | ஐக்கிய இலங்கை மக்களின் கட்சி || 12,436 || 0.10%  
|-  
| |&nbsp; || | ஐத்துருசு எம். இலியாசு || | சுயேட்சை || 10,618 || 0.09%  
|-  
| || | துமிந்த நகமுவ || | முன்னிலை சோசலிசக் கட்சி || 9,941 || 0.08%  
|-  
| |&nbsp; || | சிறிதுங்க ஜெயசூரியா || | ஐக்கிய சோசலிசக் கட்சி || 8,840 || 0.07%  
|-  
| || | சரத் மனமேந்திரா || | புதிய சிங்கள மரபு || 6,875 || 0.06%  
|-  
| |&nbsp; || | பானி விஜயசிறிவர்தன || | சோசலிச சமத்துவக் கட்சி || 4,277 || 0.04%  
|-  
| |&nbsp; || | அனுருத்த பொல்கம்பொல || | சுயேட்சை || 4,260 || 0.04%  
|-  
| |&nbsp; || | சுந்தரம் மகேந்திரன் || | நவ சமசமாஜக் கட்சி || 4,047 || 0.03%  
|-  
| || | முத்து பண்டார தெமினிமுல்ல || | அனைவரும் குடிகள், அனைவரும் அரசர்கள் அமைப்பு || 3,846 || 0.03%  
|-  
| || | பத்தரமுல்லே சீலாரத்தன || | ஜன செத்த பெரமுன || 3,750 || 0.03%  
|-  
| || | பிரசன்னா பிர்யங்காரா || | சனநாயக தேசிய இயக்கம் || 2,793 || 0.02%  
|-  
| || | ஜெயந்தா குலதுங்க || | ஐக்கிய இலங்கை பாரிய பேரவை || 2,061 || 0.02%  
|-  
| || | விமால் கீகனகே || | இலங்கை தேசிய முன்னனி || 1,826 || 0.02%  
|-  
| colspan=3 | செல்லுபடியான வாக்குகள் || 12,123,452 || 100.00%  
|-  
| colspan=3 | நிராகரிக்கப்பட்டவை || 140,925 ||  
|-  
| colspan=3 | மொத்த வாக்குகள் || 12,264,377 ||  
|-  
| colspan=3 | பதிவு செய்த வாக்காளர்கள் || 15,044,490 ||  
|-  
| colspan=3 | வாக்களிப்பு வீதம் || 81.52% ||  
|}  
<noinclude>  

</noinclude>
# ஸ்பெல்ட்



**ஸ்பெல்ட்** (Spelt இத்தாலியில்,Farro செர்மனியில் Dinkle) என்ற தானியம் கோதுமை போன்றதே. கோதுமையின் மூதாதையினரிடமிருந்து ஸ்பெல்டாக மாறியது. இதூ கோதுமையின் நெருங்கிய உறவினர். கோதுமையைவிட சற்று நீளமாகவும், கூர்முனைகளைக் கொண்டும், சிவப்பு நிற குளிர்கால கோதுமைபோல இருக்கும் இதனைக் குளிர்காலத்தில் அறுவடை செய்வர். இதன் மீதான உமியானது மிகவும் அடர்த்தியாக இருக்கும். இதனால் பூஞ்சையாலும் பூச்சிகளாலும் பாதிக்கப்படாது. இதனால் பூச்சிமருந்து அடிக்கப்படுவதில்லை. குறைவாக அடிக்கப்படுவதும் உண்டு.  

## வரலாறு

சுமார் 9000 ஆண்டுகளுக்கு முன்பே ஸ்பெல்டை மக்கள் உணவாக உட்கொண்டனர். இந்த தானியத்தைப் பற்றிப் விவிலியம் பழைய ஏற்பாட்டில் கூறப்பட்டுள்ளது. ஸ்பெட்டின் தாயகம் மெசபடோமியா (ஈரான்). ஸ்வீஸ் நாட்டவர்கள் அமெரிக்க நாடுகளுக்கு இடம் பெயர்ந்தபோது உடன் இந்தத் தானியங்களை எடுத்துச் சென்று பயிரிட்டனர். ஆரம்பத்தில் கால்நடைப் பயிராகவே ஸ்பெல்ட் பயிரிடப்பட்டது.  

## உணவுப்பயிராக

1890க்கு பின்னரே ஸ்பெல்ட் உணவுதானியமாக மாறியது. கோதுமைக்கு மாற்றாகக் கடைகளில் விற்கத் துவங்கியதும் இதன் மதிப்பு உயர்ந்தது. இத்தானியத்தில் கோதுமையைவிட 20 விழுக்காடு புரோட்டின் உள்ளது. மேலை நாடுகளில் ஸ்பெட்டை ஒரு இயற்கை உணவாக அறிமுகம் செய்துள்ளனர்.  

- தானியங்கள், (மின்னூல்), ஏற்காடு
- தானியங்களைப் பற்றிய மின்னூல் (தமிழ்)
# சேமிப்புக் கிடங்கு

**சேமிப்புக் கிடங்கு** என்பது சரக்குகளை வணிக முறையில் சேமித்து வைக்க உதவும் ஓரு இடமாகும். சேமிப்புக் கிடங்கினை கிடங்கு, பண்டக மனை, பண்டகசாலை, பண்டக வீடு, பொருளறை ஆகிய பெயர்களாலும் அழைக்கிறார்கள். இதை உற்பத்தியாளர்கள், ஏற்றுமதியாளர்கள், மொத்த விற்பனையாளர்கள், போக்குவரத்து தொழிலாளர்கள், சுங்கவரித்துறையினர் பயன்படுத்துகின்றனர்.  

## செயல்பாடுகள்

## தற்கால போக்குகள்

## தன்னியக்கமாக்கலும் தேர்வுமுறையும்

## சேமிப்பும் கப்பல் அமைப்புகளும்